CELEX: 62012CN0172
Language: sk
Date: 2012-04-05 00:00:00
Title: Vec C-172/12 P: Odvolanie podané 5. apríla 2012 : EI du Pont de Nemours and Company proti rozsudku Všeobecného súdu (siedma komora) z  2. februára 2012 vo veci T-76/08, EI du Pont de Nemours and Company a i./Európska komisia

30.6.2012   
            
            
               SK
            
            
               Úradný vestník Európskej únie
            
            
               C 194/10
            
         Odvolanie podané 5. apríla 2012: EI du Pont de Nemours and Company proti rozsudku Všeobecného súdu (siedma komora) z 2. februára 2012 vo veci T-76/08, EI du Pont de Nemours and Company a i./Európska komisia
   (Vec C-172/12 P)
   2012/C 194/16
   Jazyk konania: angličtina
   
      Účastníci konania
   
   
      Odvolateľka: EI du Pont de Nemours and Company (v zastúpení: J. Boyce, A. Lyle-Smythe, solicitors)
   
      Ďalší účastníci konania: DuPont Performance Elastomers LLC, DuPont Performance Elastomers SA, Európska komisia
   
      Návrhy odvolateľky
   
   Odvolateľka navrhuje, aby Súdny dvor:
   
               —
            
            
               zrušil rozsudok Všeobecného súdu vo veci T-76/08 v rozsahu, v akom bolo potvrdené konštatovanie Komisie, že odvolateľka sa zúčastnila porušenia a je povinná zaplatiť pokutu,
            
         
               —
            
            
               zaviazal Komisiu na náhradu trov tohto konania.
            
         
      Odvolacie dôvody a hlavné tvrdenia
   
   Odvolacím dôvodom odvolateľky je, že Všeobecný súd vychádzal z nesprávneho právneho posúdenia, keď konštatoval, že odvolateľka je zodpovedná za porušenia spoločnosti DuPont Dow Elastomers („DDE“). Pokiaľ odvolateľka s týmto odvolacím dôvodom uspeje, vyplýva z toho, že:
   
               —
            
            
               pokiaľ ide o obdobie pred založením DDE (keď bolo podnikanie s chloroprén-kaučukom vo vlastníctve odvolateľky), Všeobecný súd vychádzal z nesprávneho právneho posúdenia tým, že nerozhodol, že Komisia vzhľadom na uplynutie času nemohla uložiť odvolateľke pokutu v súvislosti s účasťou jej dcérskych spoločností, a
            
         
               —
            
            
               za okolností, že Komisia vzhľadom na uplynutie času nemohla uložiť odvolateľke pokutu a nepreukázala oprávnený záujem na vydaní rozhodnutia proti odvolateľke, Všeobecný súd vychádzal z nesprávneho právneho posúdenia tým, že rozhodol, že odvolateľka je zodpovedná za účasť jej dcérskych spoločností v období pred založením DDE.